AGENȚIA PENTRU PROTECȚIA MEDIULUI BRAȘOV

**DECIZIA ETAPEI DE ÎNCADRARE**

**Nr. ... din .............2024**

 Ca urmare a solicitării de emitere a acordului de mediu adresate de **VARGA CORNEL reprezentant al SC MONTREPCOM SRL pentru SC PREMIER ENERGY SRL**, cu sediul în județul Mureș, municipiul Târgu Mureș, str. Mureșului, nr. 8, înregistrată la APM Brașov cu nr. 15097 din 09.11.2023, în baza:

* **Legii nr. 292/2018** privind evaluarea impactului anumitor proiecte publice și private asupra mediului;
* **Ordonanţei de Urgenţă a Guvernului nr. 57/2007** privind regimul ariilor naturale protejate,

conservarea habitatelor naturale, a florei şi faunei sǎlbatice, aprobată cu modificǎri și completǎri prin Legea nr. 49/2011, cu modificările și completările ulterioare;

și ca urmare a completărilor depuse la dosar cu nr. 16269 din 06.12.2023, nr. 2285 din 19.02.2024, .....................autoritatea competentă pentru protecţia mediului decide, ca urmare a consultărilor desfăşurate în cadrul şedinţei Comisiei de Analiză Tehnică din data de 13.03.2024, că proiectul „**Extindere rețea distribuție gaze naturale medie presiune și racordurile aferente la nr. 20 și 20C din sat Cheia, com. Moieciu, ulița din DN 73F ”Ulița Dealul Cheii”- L=143 ml – TR 78M-78N-78P-78R”**, propus a fi realizat în jud. Brașov, comuna Moieciu, sat Cheia, (zona ramificație din DN 73 F, nr. 20-20C), amplasamente identificate prin extrasele CF nr. 102883 Moieciu, nr. cad. 102883 și CF nr. 100898 Moieciu, nr. cad. 100898, conform Certificatului de Urbanism nr. 136 din 30.10.2023, eliberat de Primăria Comunei Moieciu, nu se supune evaluării impactului asupra mediului, ***nu se supune evaluării adecvate și nu se supune evaluării impactului asupra corpurilor de apă.***

Justificarea prezentei decizii:

**I. Motivele pe baza carora s-a stabilit necesitatea neefectuării evaluării impactului asupra mediului sunt următoarele:**

a) proiectul se încadreaza în prevederile Legii nr. 292/2018, privind evaluarea impactului anumitor proiecte publice și private asupra mediului, Anexa nr. 2, pct.13 lit. a) orice modificări sau extinderi, altele decât cele prevăzute la pct. 24 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului;

b) titularul și APM Brașov au mediatizat în presa locală cât și pe pagina web atât depunerea solicitării acordului cât și decizia etapei de încadrare;

c) lipsa observațiilor din partea publicului interesat;

d) în urma analizării criteriilor de selecție pentru stabilirea necesitații efectuării evaluării impactului asupra mediului, prevăzute în Anexa 3 din Legea nr. 292/2018, s-a constatat că proiectul analizat nu este susceptibil de a avea impact semnificativ asupra mediului, din următoarele considerente:

***1. Caracteristicile proiectului:***

***a) dimensiunea și concepția întregului proiect:***

Prin proiect se propune racordarea la rețeaua de distribuție gaze naturale a numiților Constantin Cristina Alina si Duicu Cristian Ioan sunt proprietarii imobilelor construite în jud. Brașov,com. Cheia, str. Drum din DN73F, nr. 20 C și 20.

Conform CU nr. 136 din 30.10.2023 emis de Primăria Comunei Moieciu:

* folosința actuală a terenului este: teren liber de construcții având categoria de folosință drum conform realității din teren;
* destinația terenului stabilită prin documentația de urbanism aprobată: zonă de locuințe și funcțiuni complementare conform PUG nr. 34090/98 avizat și aprobat cu HCL nr. 18 din 2000 și prelungit cu HCL nr. 7 din 2011, HCL nr. 6 din 2013, HCL nr. 4 din 2016 și HCL nr. 4 din 2019 până la data de 30.12.2023.

**SITUAȚIA EXISTENTĂ**:

Terenul pe care urmează a se executa lucrarea este folosit ca drum de acces: o parte e folosită ca drum public Ulița Dealul Cheii, drum care traversează cursul de apă printr-un podeț și o parte este proprietate privată.

**SITUAȚIA PROPUSĂ**:

Prin soluția proiectată, beneficiarul își propune realizarea extinderii rețelei de alimentare cu gaze alcătuită din:

1. Conductă PE De 63 mm Ltotală =143,0 m;
2. Conductă PE OL ∅2'' (Aerian) L = 12,0 m;
3. Branșament De 32 mm Ltotală = 15,0 m;

Pozarea conductei proiectate din polietilenă este subteran în șanț deschis și va fi realizată în zonă verde, macadam, trotuar din dale, carosabil. Lucrarea se realizează la o adâncime de aprox 0,9 m.

La supratraversarea râului Turcu, conducta va fi aeriană din oțel pe o lungime de 12 m și se va prinde de podul care traverseaza râul.

Rețeaua de distribuție va fi realizată din polietilenă PEHD 100 SDR 11.

Racordul va fi pozat până la limita de proprietate, unde va fi amplasat posturile de reglare-măsurare.

Ca soluție de traseu s-a ales varianta de amplasament a conductelor respectând următoarea ordine de prioritate: zonă verde, trotuar asfalt, carosabil asfalt. Conductele de gaze naturale din polietilenă se vor poza la o adâncime de 0,9 m măsurată de la generatoarea superioară a conductei la suprafața solului. Adâncimea de pozare se poate reduce în cazuri speciale cu condiția montării conductelor în tub de protecție. Săparea șanțului se face cu puțin timp înainte de montarea conductelor.

Lațimea șanțului se va alege în așa fel încât de fiecare parte a țevii să rămână un spațiu liber de min. 10 cm. Lățimea minimă admisă , pentru crearea unor condiții optime de lucru, va fi de 40 cm. Fundul șanțului va fi nivelat și acoperit cu un strat de nisip de granulație 0,3 – 0,8 mm cu grosimea de 10 – 15 cm. Nu sunt admise denivelări evidente ale fundului de șant. Prezența pe fundul șanțului sau în stratul de nisip a unor pietre sau aglomerări de pământ, rezultate din săpătura fiind de asemenea interzisă.

Cuplarea se va realiza în conductă de diametru Dn 125 mm.

Pentru realizarea investiției se realizează următoarele lucrări:

- excavare;

- așternere nisip în zona de amplasare a conductelor;

- montare conducte de gaz;

- montare bandă avertizoare și fir trasor;

- amenajare teren.

**Organizarea de șantier:**

Organizarea execuției lucrărilor va avea următoarea succesiune tehnologică:

1. predarea amplasamentului;

2. achiziția de material tubular din PEHD 100, SDR 11, fitinguri, etc.;

3. manipularea, depozitarea și transportul materialului tubular;

4. săparea șantului pentru conductă;

5. înșiruirea materialului tubular;

6. îmbinarea țevilor prin sudură cap la cap sau prin electrofuziune;

7. montarea conductei în șanț;

8. astuparea șanțului conductei;

9. curățirea conductei cu pistoane de curățire;

10. efectuarea probelor de presiune;

11. montarea posturilor de reglare-măsurare;

12. întregirea instalațiilor de utilizare;

13. recepționarea lucrărilor;

14. cuplarea conductelor proiectate la rețeua în funcțiune;

15. punerea în funcțiune (PIF);

Întregul material tubular și fitingurile aferente vor corespunde standardelor și normelor de fabricație și vor fi însoțite de certificate de calitate care se vor păstra pentru a fi incluse în CARTEA TEHNICA A CONSTRUCȚIEI.

Materialele și fitingurile necesare executării lucrărilor trebuie să corespundă NTPEE-2018.

Accesul se va face din străzile existente în zonă.

Localizarea organizării de șantier va fi stabilită de către constructor, de comun acord cu Primăria loc.Comuna Sieu-Magherus, jud. Bistrița Năsăud. Suprafața necesară organizării de șantier este estimată de către executantul proiectului.

În organizarea de șantier din zona proiectului se va instala o toaleta ecologică;

Pentru prevenirea poluărilor accidentale cu combustibil, se vor utiliza utilaje și mijloace de transport având reviziile la zi;

Firma constructoare va fi dotată cu nisip și un butoi metalic pentru a interveni în caz de poluare accidentală cu produse petroliere;

Solul rezultat în urma lucrărilor de săpare va fi depozitat separat și reutilizat la acoperirea conductelor;

Motorina pentru alimentarea utilajelor fi achiziționată de la stații PECO.

**Lucrările de refacere a amplasamentului în zona afectată de execuţia investiţiei:**

După pozarea conductei, se umple șanțul cu nisip până când grosimea acestuia, compactat manual depășește cu 10 cm generatoarea superioară a conductei. Materialul rezultat din săpătură, va fi introdus treptat în straturi de max. 20 cm și va fi compactat manual. Umplerea șanțului, se va efectua într-o perioadă mai rece a zilei, pe zone de 20 - 30 m, avansând într-o singura direcție, pe cât posibil în urcare.

În zonele în care conducta este pozată in carosabil din asfalt, macadam sau beton, se va reface stratul inițial al carosabilului, în proportie de 100 %.

Șanțurile vor avea trasee pe cât posibil rectilinii, în cazul schimbărilor de direcție fără piese speciale, traseul de execuție al șanțului se va executa după raza de curbură permisă de materialul tubular în funcție de diametrul nominal și grosimea de perete.

Toate săpăturile se vor efectua manual pentru evitarea deteriorari celorlalte rețele subterane. În cazul depistării în săpătura a unor rețele neidentificate, se vor opri lucrările până la derularea măsurilor de protecție a muncii în prezența beneficiarului rețelei întâlnite.

Se prevăd lucrări pentru refacerea cadrului natural astfel încât, după terminarea execuţiei lucrărilor, terenul să se aducă la profilul iniţial.

Astuparea şanţurilor:

- se va aşeza întâi stratul de steril, iar apoi stratul fertil;

- umplerea şanţului se va face în straturi subţiri, cu pământ mărunt şi prin compactare după fiecare strat;

- la astuparea şanţului se va avea în vedere protejarea izolaţiei conductei pentru a nu o deterioara cu corpuri tari.

Compactarea pământului în spaţiile de lângă conductă se va face astfel încât să se evite deteriorarea izolaţiei conductei.

***b) cumularea cu alte proiecte existente și/sau aprobate: nu este cazul;***

***c) utilizarea resurselor naturale în special a solului, a terenurilor, a apei și a biodiversității: nu este cazul;***

***d) cantitatea și tipurile de deșeuri generate/gestionate:***

**În perioada de execuție a investiției**: deșeurile rezultate ca urmare a realizării proiectului vor fi predate pentru valorificate/eliminate prin intermediul firmelor de profil, autorizate din punct de vedere al protecției mediului, astfel:

- deșeurile menajere colectate în amestec se vor prelua de către operatorul local de salubritate și se vor transporta în vederea eliminării la cel mai apropiat depozit autorizat de deșeuri municipale;

- deșeurile municipale colectate separat vor fi predate operatorilor economici colectori și/sau valorificatori autorizați, în vederea valorificării acestora;

Deșeurile provenite din lucrări:

- 17 02 03 materiale plastice ;

- 17 04 05 fier și oțel;

- 17 05 04 pământ și pietre, altele decât cele specificate la 17 05 03;

- 15 01 01 ambalaje de hârtie și carton;

- 15 01 02 ambalaje de materiale plastice;

- 20 03 01 deşeuri municipale amestecate;

***e) Poluarea si alte efecte negative:***

**protecţia calităţii apelor**:

-sursele de poluanţi pentru ape, locul de evacuare sau emisarul;

Lucrările se vor executa cu utilaje verificate din punct de vedere tehnic.

Sursele posibile de poluare a apelor aferente obiectivului propus sunt reprezentate de: execuția propriu-zisă a lucrărilor, manipularea materialelor demolate, traficul de șantier și organizarea de șantier și constau în:

▪ scurgeri de carburanți sau uleiuri de la mijloacele de transport sau din utilajele folosite;

▪ spălarea poluanților emisi în atmosferă și de pe sol și antrenarea acestora în apele pluviale;

**protecţia calității aerului**:

- **sursele de poluanţi pentru aer, poluanţi, inclusiv surse de mirosuri**;

• **poluanți specifici**:

* Particule și praf–rezultat prin amenajarea și curățarea terenului, transportul și manevrarea materialelor:
* NOx, CO2, CO, compuşi organici volatili non metanici, particule materiale din arderea carburanţilor de la consumul de carburanți;

Substanțele poluante pentru atmosferă se vor încadra în valorile limită pentru **imisii** stabilite de Lg. nr. 104/2011 și STAS 12574/1987 și în valorile limită pentru **emisii** stabilite de Ord. nr. 462/1993 al MAPM, actualizat în 2016;

- vehiculele de transport, vor corespunde condiţiilor tehnice prevăzute la inspecţiile tehnice care se efectuează periodic pe toată durata utilizării lor;

- lucrările de organizare a şantierului în amplasamentul propus trebuie să fie corect conceput şi executat, cu dotări moderne, care să reducă emisiile în aer, apă şi pe sol;

- utilajele şi mijloacele de transport vor fi verificate periodic în ceea ce priveşte nivelul de monoxid de carbon şi concentraţiile de emisii în gazele de eşapament şi vor fi puse în funcţiune numai după remedierea eventualelor defecţiuni, cu societăți autorizate;

Surse de poluanţi pentru aer ar putea fi:

• utilajele folosite pentru transportul materialelor sau persoanelor, de aceea se impune ca acestea să funcţioneaze doar în condiţiile în care sunt, fiind verificate din punct de vedere tehnic şi sunt în conformitate cu normele actuale în vigoare privind protecţia mediului.

• gaze rezultate în urma proceselor de îmbinare prin sudură şi în acest scop tehnologiile de sudură folosite sunt omologate ISCIR iar sudorii sunt autorizaţi şi instruiţi din punct de vedere al respectării proceselor de producţie cu respectarea normelor de protecţie a mediului.

• drumul de acces va fi stropit periodic pentru reducerea pulberilor iar cauciucurile camioanelor vor fi curățate la ieșirea de pe amplasamentul proiectului.

Instalaţiile pentru reţinerea şi dispersia poluanţilor în atmosferă;

Poluarea generată de autovehicule și utilaje se încadrează în limitele admise, pentru că periodic, toate autovehiculele se supun reviziei tehnice, în cadrul unităţilor autorizate, unde pe lângă starea tehnică generală se măsoară şi noxele generate de gazele arse.

Drumul de acces va fi stropit periodic pentru reducerea pulberilor iar cauciucurile camioanelor vor fi curățate la ieșirea de pe amplasamentul proiectului.

 **protecţia împotriva zgomotului şi vibraţiilor**:

***sursele de zgomot şi de vibraţii***;

Pentru faza de construire (execuție), sursele de zgomot şi vibraţii sunt reprezentate de utilajele/echipamentele şi mijloacele de transport folosite. Sunt surse cu acțiune limitată în timpul zilei.

Sursele de zgomot și vibrații realizarea rețelelor proiectate:

• buldoexcavator de dimensiuni mici-pentru sapătură mecanizată;

• compactoare necesare compactării pământului de umplutură;

• generator curent.

Pentru astfel de lucrări sunt utilizate scule electrice ce produc zgomot cu rezultate ale măsurărilor în procesul tehnologic. Astfel, se prezintă următoarele tipologii de scule și procedee cu nivelul de zgomot determinat:

• scule portabile electrice (găurit, înşurubat, tăiat, polizat, şlefluit, rotopercutante);

• procese tehnologice: găurire, tăiere, şlefuire;

***amenajările şi dotările pentru protecția împotriva zgomotului şi vibrațiilor;***

 Pentru a reduce la minim neplăcerile cauzate, se are în vedere:

* limitarea programului de lucru, mai ales acolo unde acesta implică utilizarea de mașini grele și

alte echipamente producătoare de zgomot, la orele din timpul zilei (06:00 – 22:00);

* nivelul de zgomot se va încadra în limitele impuse de SR 10.009/2017;
* se vor respecta de asemenea prevederile Ord. MS nr. 119/2014 privind aprobarea Normelor de igienă și sănătate publică privind mediul de viață al populației, cu completările și modificările ulterioare;
* oprirea motoarelor autovehiculelor în situația în care staționează o perioadă mai mare de timp în șantier.

Utilajele au montate amortizoare de zgomot la motoare și toba de eșapament.

Faţă de cele de mai sus se impune, ca pentru respectarea legislației în vigoare, să se elaboreze proceduri de lucru cu caracter operaţional care să se adreseze în egală măsură tuturor factorilor implicaţi în asigurarea condiţiilor de muncă şi sănătate pentru om în şantierele de construcţii.

● Evaluarea nivelului de zgomot şi vibraţii transmise omului, pentru echipamentele de construcţii noi produse în România şi importate trebuie să se realizeze de către laboratoare de încercări acreditate și/sau organisme de certificare notificate.

● Evaluarea nivelului de zgomot emis în exterior, a nivelului de zgomot şi vibraţii transmis mecanicului maşinii pentru echipamentele aflate în exploatare sau importate la mâna a doua să se realizeze de către organisme de inspecţie acreditate pe baza rezultatelor încercărilor de către laboratoare acreditate.

● Măsurarea nivelelor zgomotului şi vibraţiilor trebuie să se realizeze de către laboratoare de testare specializate acreditate și notificate.

● Supravegherea îndeplinirii cerinţelor pentru încadrarea în limitele admise pentru zgomot şi vibraţii transmise omului trebuie să se realizeze de către organisme notificate de autoritatea statului.

Pentru implementarea sistemului de evaluare, control şi supraveghere este necesară crearea documentelor normative, astfel încât toţi factorii implicaţi, producători, distribuitori, anteprenori și autoritățile statului să asigure condiţiile transpunerii procedurilor din directivele europene și legislația națională.

 **protecţia solului şi a subsolului**:

* *sursele de poluanţi pentru sol, subsol, ape freatice şi de adâncime;*

Pe perioada de execuție a lucrărilor, sursele de poluare a aerului vor fi diferențiate funcție de specificul lucrărilor, şi anume vor fi constituite din:

* emisii de praf din activitatea desfăşurată în cadrul organizării de şantier, pe amplasamentul

lucrărilor precum şi de traficul pe drumurile de acces la amplasament;

* emisii de poluanți de la utilajele utilizate - emisiile din timpul desfăşurării lucrărilor sunt

asociate în principal cu manevrarea şi transportul deșeurilor din demolări, curățarea terenului. Emisiile de praf variază adesea în mod substanțial de la o zi la alta, funcție de operațiile specifice, condițiile meteorologice dominante, modul de transport deșeurilor din demolări. Principalii poluanți care se emană în atmosferă de la motoare sunt monoxidul de carbon, plumbul, oxidul de azot, praf, dioxidul de carbon şi hidrocarburile. Toate acestea vor aduce un aport de poluanți ai aerului în zona lucrărilor, ca şi pe căile de acces.

* substanțele poluante pentru atmosferă se vor încadra în valorile limită pentru **imisii** stabilite

de Legea nr. 104/2011 și STAS 12574/1987 și în valorile limită pentru **emisii** stabilite de Ord. nr. 462/1993 al MAPM, actualizat 2016;

poluarea specifică traficului rutier

**lucrările şi dotările pentru protecţia solului şi a subsolului**

La executarea săpăturilor trebuie să se aibă în vedere următoarele:

- menținerea echilibrului natural al terenului în jurul tranșeii pe o distanță suficientă astfel încât să nu pericliteze instalațiile și construcțiile învecinate;

- necesitatea sprijinirii pereților săpăturilor se va stabili de către Executant, ținând seama de adâncimea săpăturii, natura, omogenitatea, stratificația, coeziunea, gradul de fisurare si umiditatea terenului, regimul de curgere a apelor subterane, condițiile meteorologice și climatice din perioada de execuție a lucrărilor de terasamente, tehnologia de executie adoptată;

- se va avea în vedere ca lucrările de epuismente să nu producă modificări ale stabilității masivelor de pământ din zona lor de influență;

- săpăturile ce se execută cu excavatoare nu trebuie să depășească, în nici un caz, profilul proiectat al săpăturii. În acest scop săpătura se va opri cu 20-30 cm deasupra cotei profilului săpăturii, diferența executându-se manual;

- în cazul terenurilor sensibile la acțiunea apei săpătura se va opri la un nivel superior cotei prevăzute în proiect astfel:

- pentru nisipuri fine 0,20 ÷ 0,30 m

- pentru pământuri argiloase 0,15 ÷ 0,25 m

- pentru pământuri sensibile la umezire 0,40 ÷ 0,50 m

Săparea și finisarea acestui strat se va face imediat înainte de începerea execuției fundației.

În cazul unei umeziri superficiale datorită precipitațiilor atmosferice, neprevăzute, fundul tranșeii trebuie lăsat să se zvânte înainte de începerea lucrărilor de executare a acesteia; iar dacă umezirea este puternică se va îndeparta stratul de noroi.

Lățimea șanțului este in funcție de diametrul conductei :

• Pentru Dn<100 mm, ls=0,4 m;

• Pentru D>=100 mm, ls=0,4 m+Dn;

• Dn-diamentrul nominal,ls –lățime șanț.

 Tronsoanele de conducta din polietilenă se sudeaza prin termofuziune (sudură cap-cap), care este o lipire a tronsoanelor de conducta prin încalzirea capetelor de conductă simultan.

Procedeul de sudura cap la cap cuprinde următoarele faze:

•1. Fixarea capetelor de conducta în suporții aparatului de sudura;

•2. Curățirea capetelor și frezarea acestora pentru a le așeza în același plan;

• 3. Preîncălzirea suprafețelor ce urmează a se îmbina cu ajutorul plăcii de încălzire;

•4. Retragerea plăcii și compresia imediată a celor două capete;

•5. Răcirea în aparat până la temperatura de circa 60° C;

•6. Dezasamblarea capetelor conductei din fălcile aparatului de sudură.

Temperatura mediului ambiant la realizarea acestui tip de sudură trebuie sa fie cuprinsa intre 0 și 45° C;

• sursă de poluare a solului şi subsolului o pot constitui conductele, ţevile de gaze naturale neizolate sau izolate necorespunzător. În acest scop se vor lua măsuri de proiectare şi realizare a izolaţiei anticorozive a materialului tubular.

Lucrările şi dotările pentru protecţia solului şi subsolului:

* + - izolarea ţevilor şi a instalaţiilor montate subteran se va face cu respectarea strictă a prevederilor DIN 30670.;
		- izolarea materialului tubular se va face în staţii de izolare şi la locul de lucru în dreptul îmbinărilor şi pentru corectarea unor mici defecte de izolare;
		- izolarea executată pe şantier va avea aceleaşi caracteristici calitative ca şi cea executată în staţie;
		- izolarea materialului tubular se va executa cu polietilenă, deoarece acest sistem de izolare anticoroziv asigură o protecţie superioară a conductelor îngropate, asigură protecţia împotriva agenţilor chimici şi biochimici solubili în apă şi a apei din sol. Durabilitatea sistemului de izolaţie anticorozivă cu polietilenă este de 50 ani, cu condiţia respectării tehnologiei de punere în operă şi exploatare;
		- conform cerinţelor DIN 30670, izolaţia cu polietilenă va fi în execuţie normală, cu grosimea stratului normală, care este echivalentă izolaţiei tip “foarte întărit” în cazul izolaţiei cu bitum;
		- Tehnologie de execuţie presupune:
* topirea materialului polimeric polietilenă în pulbere, pe ţevile din oţel încălzite la cca. 200°C -2500°C;
* răcirea la 120°C -1300°C, apoi se efecuează o înfăşurare elicoidală de 5-7 straturi de folie de polietilenă, suprapuse pe cca.10 mm peste cea anterioară;
	+ Condiţii de execuţie:

- se va asigura continuitatea izolaţiei, în staţie;

- suprapunerile în elice să fie de minim 1cm pentru benzile de armare şi de minim 2 cm pentru

banda de protecţie;

- grosimea să nu difere în nici un punct faţă de grosimea nominală cu mai mult de 2 mm.

* + - Verificarea calităţii izolaţiei se va face:

- în timpul execuţiei izolaţiei, în staţie;

- după terminarea izolării se va verifica: aspectul, continuitatea şi caracteristicile de electroizolare;

- după coborârea în şanţ se va verifica: aspectul şi continuitatea.

**protecția împotriva radiațiilor**

* La realizarea proiectului nu vor fi utilizate materiale sau echipamente ce pot constitui surse de

radiații.

***f) riscul de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice –*** lucrările vor fi executate numai cu societăți autorizate, astfel încât să nu existe risc de accidente; prin proiect au fost luate toate măsurile de siguranță astfel încât să nu existe risc de accident;

***g) riscurile pentru sănătatea umană –*** Se vor respecta prevederile Ord. MS nr. 119/2014 privind aprobarea Normelor de igiena și sănătate publică privind mediul de viață al populației, actualizat 2023, cu modificările și completările ulterioare.

***2. Amplasarea proiectelor:***

***a) utilizarea actuală și aprobată a terenurilor:***

Conform CU nr. 136 din 30.10.2023 emis de Primăria Comunei Moieciu:

- folosința actuală a terenului este: teren liber de construcții având categoria de folosință drum conform realității din teren;

- destinația terenului stabilită prin documentația de urbanism aprobată: zonă de locuințe și funcțiuni complementare conform PUG nr. 34090/98 avizat și aprobat cu HCL nr. 18 din 2000 și prelungit cu HCL nr. 7 din 2011, HCL nr. 6 din 2013, HCL nr. 4 din 2016 și HCL nr. 4 din 2019 până la data de 30.12.2023.

b) ***bogăția, disponibilitatea, calitatea și capacitatea de regenerare relative ale resurselor naturale (inclusiv solul, terenurile, apa și biodiversitatea) din zona și subteranulul acestuia*** – nu este cazul.

 c) ***capacitatea de absorbție a mediului natural, acordându-se o atenție specială următoarelor zone:***

 ***i) zonele umede, zone riverane, guri ale râurilor*** - nu este cazul;

ii) ***zonele costiere și mediul marin*** - nu este cazul;

iii) ***zonele montane și forestiere*** – nu este cazul;

iv) ***arii naturale protejate de interes național, comunitar, internațional*** – nu este cazul;

v) ***zone clasificate sau protejate conform legislatiei în vigoare: zone Natura 2000 desemnate în conformitate cu legislatia privind regimul ariilor naturale protejate, conservarea habitatelor naturale, a florei și faunei salbatice; zonele prevăzute de legislația privind aprobarea planului de amenajare a teritoriului național – Secțiunea a III – a – zone protejate, zonele de protecție instituite conform prevederilor legislației din domeniul apelor, precum și a celei privind caracterul și mărirea zonelor de protecție sanitară și hidrogiologică*** – nu este cazul;

vi) ***zonele în care au existat deja cazuri de nerespectare a standardelor de calitate a mediului prevăzute de legislatia nationala și la nivelul Uniunii Europene și relevante pentru proiect sau în care se considera ca exista astfel de cazuri*** – nu este cazul.

vii) ***zone cu densitate mare a populației*** – nu este cazul;

viii) ***peisajele și situri importante din punct de vedere istoric, cultural sau arheologic*** – nu este cazul;

***3. Tipurile și caracteristicile impactului potential:***

a) ***importanta și extinderea spatiala a impactului: aria geografica și numarul persoanelor afectate*** – nu este cazul;

**b**) ***natura impactului*** – nu este cazul;

**c)** ***natura transfrontiera a impactului*** – nu este cazul;

**d)** ***intensitatea și complexitatea impactului*** – impact redus;

**e)** ***probabilitatea impactului – redusă, doar pe perioada executării lucrărilor propuse prin proiect ;***

***f) debutul, durata, frecvența și reversibilitatea preconizate ale impactului*** – pe perioada executarii lucrărilor durata impactului va fi scurtă.

***g) cumularea impactului cu impactul altor proiecte existente și/sau aprobate*** - nu este cazul;

***h) posibilitatea de reducere efectivă a impactului*** – nu este cazul.

**II. Motivele pe baza carora s-a stabilit necesitatea neefectuarii evaluarii adecvate, sunt următoarele:**

- proiectul propus **nu intră** sub incidența OUG nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare.

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă:**

Proiectul propus **intră** sub incidenţa prevederilor art. 48 și **nu intră** pe art. 54 din Legea apelor nr. 107/1996, cu modificările şi completările ulterioare.

Măsurile și condițiile de realizare a proiectului în conformitate cu Avizul de Gospodărire a Apelor nr. ........ din ............ emis de SGA Brașov:

**Condițiile de realizare a proiectului:**

1. Se vor respecta prevederile OUG nr. 195/2005, aprobată prin Legea nr. 265/2006 cu modificările şi completările ulterioare, privind protecţia mediului;

2. Se vor respecta condițiile impuse de ceilalți avizatori prin avizele obținute și proiectele înaintate spre avizare;

3. Deşeurile rezultate pe parcursul derulării lucrărilor vor fi colectate selectiv, cu posibilităţi de eliminare/valorificare cu societăţi autorizate; vor fi evacuate ritmic, fără a bloca căile de acces pietonale şi stradale;

4. Se vor lua măsuri pentru evitarea poluării solului, prin depozitarea pe suprafeţe impermeabile a materialelor şi a deşeurilor rezultate pe parcursul execuției lucrărilor;

5. Pe tot parcursul execuţie lucrărilor se vor respecta prevederile legislaţiei de mediu în vigoare, condiţiile impuse prin toate actele de reglementare emise de autorităţile implicate şi proiectul înaintat spre avizare;

6. Se va evita afectarea de către infrastructura temporară, creată în perioada de desfăşurare a proiectului, a altor suprafeţe decât cele pentru care a fost emisă prezenta aprobare de dezvoltare;

7. Drumurile de acces şi tehnologice, toate zonele a căror suprafaţă (învelişul vegetal) a fost afectată, vor fi refăcute şi vor fi redate folosinţelor iniţiale;

8.Terenul afectat temporar de lucrări, va fi adus la starea iniţială de utilizare;

9. În vederea menținerii calității aerului, în parametrii optimi pentru pulberi, respectiv, PM 2,5 și PM 10, în zona amplasamentului, în perioada lucrărilor de construcție se vor respecta următoarele condiții:

• utilizarea materialelor speciale (folie de plastic, plasă etc) cu care se va acoperi materialele rezultate din demolări, până la transportul lor;

• utilizarea apei, pentru suprimarea prafului, in cantitatile, frecventa si proportiile necesare in zona de lucru, la sfarsitul fiecarei saptamani de lucru, daca nu se vor desfasura operatiuni active mai mult de doua zile consecutiv;

• se vor lua masuri de acoperire, îngrădire, închidere a stocurilor de materiale de construcție sau deșeuri, pentru prevenirea împrăștierii cauzată de vânt;

• curațarea roților vehiculelor care ies de pe șantier;

• oprirea motoarelor tuturor vehiculelor aflate în stațioanare, în zona santierului;

11.Răspunderea pentru refacerea amplasamentului, drumurilor de acces și tehnologice, etc. revine în totalitate titularului de proiect.

12.Se va respecta programul de lucru impus de Primaria Comunei Moieciu în concordanță cu programul de odihnă a locuitorilor din zonă în conformitate cu Legea nr. 61/1991 cu modificările și completările ulterioare, privind liniștea publică, pe toată perioada de execuție a lucrărilor de construire;

13.Se va acorda atenţie manevrării utilajelor în apropierea zonelor locuite; Se vor lua masuri corespunzatoare de a nu degrada sau ocupa terenul din zona limitrofa.

14.Se vor respecta prevederile HG nr. 1756/2006 cu modificările şi completările ulterioare privind limitarea nivelului emisiilor de zgomot în mediu produs de echipamente destinate utilizării în exteriorul clădirilor, fiind admisă doar folosirea echipamentelor ce poartă inscripţionat în mod vizibil, lizibil şi de neşters marcajul european de conformitate CE, însoţit de indicarea nivelului garantat al puterii sonore;

15.Respectarea duratei de execuţie a proiectului astfel încât disconfortul generat de poluarea fonică să fie cât mai redus ca timp;

16.Nu se vor evacua ape uzate neepurate sau insuficient epurate în emisari naturali, canale de desecare, rigole stradale sau freatic atat pe perioada executiei lucrărilor cât și după aceasta;

17.Vor fi luate măsuri pentru limitarea vibrațiilor produse de săpătură prin utilizarea de tehnologii performante de execuție și de fundare, în vederea încadrarii valorilor parametrilor vibrațiilor în limitele admisibile stabilite de SR 12025-2/94;

18.În vederea menținerii calității aerului, în parametrii optimi, în zona amplasamentului, în perioada realizării lucrărilor de construcție, se vor respecta următoarele condiții:

• utilizarea apei, pentru suprimarea prafului, în cantitățile, frecvența și proporțiile necesare, în zona de lucru, la sfârșitul fiecărei săptamâni de lucru, daca nu se vor desfășura operațiuni active mai mult de două zile consecutiv;

• minimizarea activităților generatoare de praf (tăiere, măcinare, spargerea betonului, nisip, pietriș, activități de sablare/șlefuire, etc.);

• se vor lua măsuri de acoperire, îngradire, închidere a stocurilor de materiale de construcție sau deșeuri, pentru prevenirea împraștierii cauzată de vânt;

• curățarea/spălarea vehiculelor care ies de pe șantier;

• oprirea motoarelor tuturor vehiculelor aflate în staționare, în zona șantierului;

19.Organizarea de şantier, pentru lucrările prevăzute prin proiect, va respecta obligatoriu măsurile specifice pentru reducerea şi/sau eliminarea efectelor generate de acestea asupra sănătăţii umane și mediului înconjurător. Se vor avea în vedere:

• împrejmuirea corespunzătoare a zonelor de lucru, montarea de avertizoare, etc;

• organizarea de şantier se va realiza în interiorul amplasamentului astfel încât impactului generat de aceasta asupra factorilor de mediu locali pe timpul derulării lucrărilor prevăzute prin proiect să fie cât mai redus;

• organizarea de şantier va fi amenajată astfel încât să asigure facilităţile de bază conform prevederilor Legii nr. 50/1991 privind autorizarea lucrărilor de construcţii, cu modificările şi completările ulterioare (alimentarea cu energie electrică, alimentarea cu apă pentru asigurarea necesităţilor igienico–sanitare, facilităţi pentru depozitarea temporară a materialelor, facilităţi pentru personal (baracă birou, vestiare muncitori, punct prim ajutor, toaleta ecologică), împrejmuire cu gard din panouri metalice pentru protecţia organizării de şantier si a vecinătăţilor), după caz;

• întreţinerea corespunzătoare a utilajelor/mijloacelor de transport utilizate in lucrările de construcţii în vederea evitării scurgerilor de combustibili şi uleiuri uzate pe sol/apă şi de alte substanţe toxice si periculoase;

• se interzice stocarea temporară și depozitarea carburanţilor și substanţelor periculoase în zona aferentă amplasamentului;

• în perioada de execuţie a lucrărilor vor fi stabilite zone de parcare a autovehiculelor și a utilajelor utilizate;

• este interzisă părăsirea incintei organizării de şantier cu roţile autovehiculelor şi/sau caroseria murdară;

• alimentarea cu carburanţi, repararea şi întreţinerea mijloacelor de transport şi a utilajelor folosite pe şantier se va face numai la societaţi specializate şi autorizate;

• este interzisă amplasarea în incinta organizării de șantier a stațiilor de preparare beton, făra asigurarea sistemului de preepurare ape uzate tehnologice și a sistemului de protecție a atmosferei împotriva poluării cu pulberi;

• nivelul de zgomot se va încadra în limitele impuse de SR 10.009/2017;

20. Se vor respecta in integralitate, prevederile OUG nr. 92/2021 privind regimul deșeurilor, cu modificările și completările ulterioare, aprobate prin Legea nr. 17/2023 pentru aprobarea Ordonanței de Urgență a Guvernului nr. 92/2021 privind regimul deșeurilor.

 Se vor respecta de asemenea prevederile Ord. MS nr. 119/2014 privind aprobarea Normelor de igiena și sănătate publică privind mediul de viață al populației, actualizat 2023, cu modificările și completările ulterioare;

 În conformitate cu prevederile **OUG nr. 195/2005**, aprobată prin Legea nr. **265/2006** privind

protecția mediului, cu modificările și completările ulterioare - "**Art. 15 alin (2) lit a** - «Titularii proiectelor au obligaţia de a notifica autoritatea competentă pentru protecţia mediului dacă intervin elemente noi, necunoscute la data emiterii actelor de reglementare, precum şi asupra oricăror modificări ale condiţiilor care au stat la baza emiterii actelor de reglementare, înainte de realizarea modificării»;

Conform art. 21, alin.(4) din OUG 195/2005 privind protectia mediului, aprobată cu modificări si completări prin Legea nr. 265/2006, cu modificările si completările ulterioare ”***răspunderea pentru corectitudinea informaţiilor puse la dispoziţia autorităţilor competente pentru protecţia mediului şi a publicului revine titularului proiectului”.***

**Proiectul propus nu necesită parcurgerea celorlalte etape ale procesului de evaluare a impactului asupra mediului de evaluare adecvată și de evaluare asupra corpurilor de apă.**

**Pentru legalitatea si autenticitatea documentelor depuse la dosar se face răspunzator titularul proiectului.**

Prezentul act nu exonerează de răspundere titularul, proiectantul şi/sau constructorul în cazul producerii unor accidente în timpul execuției lucrărilor sau exploatării acestora.

Nerespectarea prevederilor prezentei decizii a A.P.M. Brașov se sancționează conform prevederilor legale în vigoare.

 Conform prevederilor **Legii nr. 292/2018** :

 - anexa 5, art. 43, alin. (3) la finalizarea proiectelor publice și private care au făcut obiectul procedurii de evaluare a impactului asupra mediului, autoritatea competentă pentru protecția mediului care a parcurs procedura verifică respectarea prevederilor deciziei etapei de încadrare;

 - anexa 5, art. 43 alin. (4) procesul - verbal întocmit în situația prevăzută la alin. (3) se anexeaza și face parte integrantă din procesul - verbal de recepție la terminarea lucrărilor.

 - anexa 5, art. 34, alin. (1) titularul de proiect are obligația de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, acordului de mediu și anterior emiterii aprobarii de dezvoltare;

 - anexa 5, art. 34, alin (2) notificarea prevazută la alin. (1), însoțită de raportul de verificare întocmit în conformitate cu prevederile art. 20 alin. (2) lit. a) din Legea nr. 292/2018 de catre verificatorul de proiecte atestat în condițiile legii pentru cerința esențiala D) igiena, sănătate și mediu înconjurator prevazută la art. 3 din Ordinul ministrului dezvoltării regionale și administrației publice nr. 2264/2018 sau dupa caz de punctul de vedere al autorității competente emitente a aprobării de dezvoltare conform art. 20 alin. (2) lit. b) din Legea nr. 292/2018, se depune în termen de 10 zile de la data apariției necesității modificării/extinderii;

 -art. 18, alin. (13 ) în cazul în care una dintre deciziile prevăzute la alin. (8) și (9) nu se emite în termen de 5 ani de la emiterea acordului de mediu, titularul proiectului este obligat să se adreseze autorității de mediu emitente în vederea confirmării faptului că acordul de mediu nu este depășit .

 Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

 Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

 Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

 Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

 Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 şi ale Legii contenciosului administrativ nr. 554/2004, cu modificările și completările ulterioare.

**DIRECTOR EXECUTIV,**

**Ciprian Marius BĂNCILĂ**

 **ȘEF SERVICIU A.A.A, ȘEF BIROU C.F.M.,**

**Liliana Cristina COPACEA Mirela MOISĂ**

 **ÎNTOCMIT: ÎNTOCMIT:**

**Consilier Gabriela COJOCARU Consilier Iulia ENE**